ບົດທີ 8: ການນຳໃຊ້ Facebook Messenger

|  |
| --- |
| **1. ຄໍາອະທິບາຍເນື້ອໃນ** |
| ຂໍຕ້ອນຮັບເຂົ້າສູ່ ບົດທີ 8!  ທ່ານຍັງຈື່ບົດຮຽນທີ່ໄດ້ຮຽນກ່ຽວກັບ ການລົງທະບຽນ ແລະ ການໂພດສ໌ ໃນ Facebook ບໍ່? ບົດຮຽນນີ້ຈະແນະນໍາກ່ຽວກັບການນຳໃຊ້ແອັບພຼີເຄຊັນອີກອັນໜຶ່ງໃນ Facebook ທີ່ເອີ້ນວ່າ Facebook Messenger.  ມັນແມ່ນວິທີການທີ່ດີສຳລັບທ່ານ ໃນການສື່ສານກັບຜູ້ທີ່ມີແນວໂນ້ມເປັນລູກຄ້າຂອງທ່ານໃນອະນາຄົດ ໂດຍສະເພາະຜູ້ທີ່ຕ້ອງການຂໍ້ມູນເພີ່ມເຕີມ ກ່ຽວກັບຜະລິດຕະພັນຂອງທ່ານ.  ຫຼາຍໆຄົນກໍ່ມັກໃຊ້ Facebook Messenger ສຳລັບສົ່ງຂໍ້ຄວາມ, ແບ່ງປັນຮູບພາບ, ວິດີໂອ, ແລະ ຂໍ້ຄວາມສຽງ, ລວມເຖິງການໂທດ້ວຍສຽງ ແລະ ໂທດ້ວຍວິດີໂອ - ເຊິ່ງມັນກໍ່ມີລະບົບການເຮັດວຽກທີ່ຄ້າຍຄຶກັນກັບ ລະບົບການເຮັດວຽກຂອງ WhatsApp ທີ່ທ່ານໄດ້ຮຽນມາແລ້ວ.  ສະນັ້ນ, ບົດຮຽນນີ້ກໍ່ຈະເປັນບົດຮຽນທີ່ງ່າຍສຳລັບທ່ານ. ທ່ານພ້ອມແລ້ວບໍ່?  **ປຸ່ມ:** ມາເລີ່ມກັນເລີຍ! |

|  |
| --- |
| **2. ຂ້າມໄປຂໍ້ຖັດ** |
| ທ່ານຮູ້ຈັກວິທີການນຳໃຊ້ Facebook Messenger ເພື່ອສົ່ງຂໍ້ຄວາມ, ໂທ ແລະ ສົ່ງ ໄຟລ໌ຂໍ້ມູນ, ຮູບພາບ ແລະ ວິດີໂອແລ້ວບໍ?  **ປຸ່ມ:** ແມ່ນ, ຂ້ອຍຮູ້ວິທີການທັງໝົດນີ້ແລ້ວ.  **ປຸ່ມ:** ບໍ່, ຊ່ວຍສອນຂ້ອຍແນ່! |

|  |
| --- |
| **3. ຄໍາອະທິບາຍ** |
| ດີຫລາຍ! ທ່ານບໍ່ຈຳເປັນຕ້ອງຮຽນບົດນີ້. ທ່ານສາມາດຂ້າມໄປບົດຮຽນຖັດໄປໄດ້ເລີຍ!  **ປຸ່ມ:** ໂອເຄ! |

|  |
| --- |
| **4. ຂ້າມໄປຂໍ້ຖັດ** |
| ຂໍຕ້ອນຮັບເຂົ້າສູ່ການຮຽນ ກ່ຽວກັບ Facebook Messenger! ທ່ານຈໍາເປັນຕ້ອງກຽມຕົວເລັກນ້ອຍ ກ່ອນທີ່ພວກເຮົາຈະເລີ່ມຮຽນນຳກັນ. ກະລຸນາດາວໂຫຼດແອັບພຼີເຄຊັນ Facebook Messenger ກ່ອນທີ່ຈະເລີ່ມຕົ້ນ.  ເມື່ອທ່ານຕັ້ງແອັບພຼີເຄຊັນແລ້ວ, ກໍ່ສາມາດເລີ່ມໃຊ້ງານໄດ້. ພວກເຮົາມີຄຳແນະນໍາສອງຢ່າງ ສຳລັບ ທ່ານ:  1. ວິທີການສົ່ງ ແລະ ຕອບຂໍ້ຄວາມ  2.ວິທີການແບ່ງປັນ/ແຊ ໄຟລ໌ຂໍ້ມູນ, ຮູບພາບ ແລະ ວິດີໂອ.  ທ່ານຕ້ອງການຢາກເຮັດຫຍັງ?  **ປຸ່ມ:** ຂ້ອຍຕ້ອງການຮຽນທັງໝົດນີ້!  **ປຸ່ມ:** ຕ້ອງການຮຽນກ່ຽກັບວິທີການສົ່ງ ແລະ ຕອບຂໍ້ຄວາມ!  **ປຸ່ມ:** ຕ້ອງການຮຽນກ່ຽວກັບ ວິທີການແບ່ງປັນ/ແຊ ໄຟລ໌! |

|  |
| --- |
| **5. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຄຳແນະນຳທີ 1: ຮູ້ຈັກກ່ຽວກັບການໂຕ້ຕອບ! ນີ້ແມ່ນໜ້າຫຼັກຂອງ Facebook Messenger ຂອງທ່ານ. ອົງປະກອບທີ່ສໍາຄັນທີ່ສຸດແມ່ນ:  1.  : ສັນຍາລັກນີ້ແມ່ນສັນຍາລັກເພື່ອ ຂຽນ/ພິມຂໍ້ຄວາມໃໝ່ຫາບຸກຄົນໃດໜຶ່ງ.  2. : ສັນຍາລັກ **ຄົ້ນຫາ** ແມ່ນຄ້າຍຄື ສັນຍາລັກ . ທ່ານສາມາດໃຊ້ຄົ້ນຫາຄົນທີ່ທ່ານຕ້ອງການສົ່ງຂໍ້ຄວາມຫາໄດ້.  3. : ສັນຍາລັກວົງມົນສີຟ້າ ໝາຍເຖິງ ຂໍ້ຄວາມນັ້ນຍັງບໍ່ທັນໄດ້ອ່ານເທື່ອ.  4. : ສັນຍາລັກນີ້ ສະແດງເຖິງ ຂໍ້ຄວາມຂອງທ່ານ. ຕົວເລກທີ່ຢູ່ໃນວົງມົນສີແດງ ສະແດງໃຫ້ເຫັນເຖິງຈໍານວນຂໍ້ຄວາມໃໝ່ທີ່ລໍຖ້າໃຫ້ທ່ານອ່ານຢູ່.  5.  : ຕົວເລກນີ້ສະແດງເຖິິງຈໍານວນໝູ່ໃນ Facebook Messenger ຂອງທ່ານທີ່ກໍາລັງອອນລາຍໃນຂະນະນັ້ນ.  **ປຸ່ມ:** ຄໍາແນະນໍາຖັດໄປ |

|  |
| --- |
| **6. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຂັ້ນຕອນທີ 2: ທ່ານສາມາດປ້ອນຊື່ຂອງ ບຸກຄົນທີ່ທ່ານຕ້ອງການຕິດຕໍ່ ໂດຍການພິມຊື່ລົງໃນປ່ອງຄົ້ນຫາ  ໃນໜ້າຫຼັກຂອງ Facebook Messenger. ເມື່ອທ່ານເລີ່ມພິມຕົວອັກສອນ, ມັນກໍ່ຈະແນະນໍາລາຍຊື່ບຸກຄົນທີ່ເປັນໄປໄດ້ໃຫ້ປະກົດຂຶ້ນ. ໃຫ້ທ່ານເລືອກເອົາລາຍຊື່ທີ່ຖືກຕ້ອງ ເພື່ອໃຫ້ທ່ານສາມາດສົ່ງຂໍ້ຄວາມຫາບຸກຄົນ ຫຼື ບໍລິສັດນັ້ນໄດ້. (ໃນຮູບພາບດ້ານເທິງນີ້, ທ່ານສາມາດເຫັນການຄົ້ນຫາ “ToolaKit App” ນຳພ້ອມ).  **ປຸ່ມ:** ຂັ້ນຕອນຖັດໄປ |

|  |
| --- |
| **7. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຂັ້ນຕອນທີ 3: ເມື່ອທ່ານກົດໃສ່ຊື່ຂອງບຸກຄົນ ຫຼື ບໍລິສັດ ທີ່ທ່ານຕ້ອງການສົ່ງຂໍ້ຄວາມຫາ, ທ່ານກໍ່ຈະຖືກນຳມາສູ່ໜ້ານີ້. ຫຼັງຈາກນັ້ນພຽງແຕ່ກົດໃສ່ທີ່ປ່ອງແຊັດ/ບ່ອນຂຽນຂໍ້ຄວາມ ແລະ ເລີ່ມພີມຂໍ້ຄວາມຂອງທ່ານ.  **ປຸ່ມ:** ເຂົ້າໃຈແລ້ວ! |

|  |
| --- |
| **8. ຂ້າມໄປຂໍ້ຖັດໄປ** |
| ຄຳແນະນໍາຕ່າງໆກໍ່ມີພຽງເທົ່ານີ້. ຕອນນີ້ທ່ານຕ້ອງການຢາກເຮັດຫຍັງ?  **ປຸ່ມ:** ຊ້າກ່ອນ! ຂ້ອຍຕ້ອງການທົບທວນ ຂັ້ນຕອນຕ່າງໆຄືນອີກຄັ້ງ.  **ປຸ່ມ:** ຂໍຄໍາແນະນໍາເພີ່ມເຕີມ ກ່ຽວກັບການແບ່ງປັນ/ແຊໄຟລ໌!  **ປຸ່ມ:** ຂ້ອຍຢາກສິ້ນສຸດບົດຮຽນນີ້. |

|  |
| --- |
| **9. ຄໍາອະທິບາຍ ພ້ອມຂໍ້ຄວາມ ແລະ ຮູບພາບ** |
| ຄໍາແນະນໍາທີ 1: ໃນຫ້ອງແຊັດ Facebook Messenger ຂອງທ່ານ ກັບບຸກຄົນ, ກຸ່ມ ຫຼື ບໍລິສັດໃດໜື່ງ, ທ່ານສາມາດນໍາໃຊ້ ຮູບແບບອື່ນໆອີກຫຼາຍຢ່າງ, ເຊັ່ນ:  1. : ການໂທດ້ວຍສຽງ  2. : ການໂທດ້ວຍວີດີໂອ  3. : ການເຂົ້າເບິ່ງຂໍ້ມູນໂປຼຟາຍ  4. : ການແບ່ງປັນ/ແຊ ຮູບພາບ ແລະ ວີດີໂອສົດ  5. : ການແບ່ງປັນ/ແຊ ຮູບພາບ ແລະ ວີດີໂອ  6. : ການແບ່ງປັນ/ແຊ ຂໍ້ຄວາມສຽງ (ພຽງແຕ່ກົດໃສ່ສັນຍາລັກໄມໂຄຣໂຟນຄ້າງໄວ້, ແລ້ວເວົ້າໃສ່ໄມໂຄຣໂຟນນັ້ນ ແລະ ຫຼັງຈາກນັ້ນກໍ່ປ່ອຍມືອອກຈາກສັນຍາລັກນັ້ນ. ພຽງແຕ່ເທົ່ານີ້ ຂໍ້ຄວາມສຽງກໍ່ຈະຖືກສົ່ງ).  7. : ການສົ່ງອີໂມຈິ/ຮູບກະຕູນ ແລະ ສະຕິກເກີ້  8. : ການສົ່ງຮູບ “ຍົກນິ້ວໂປ້” ແມ່ນຖືເປັນການຕອບສະໜອງໃນທາງບວກ ແລະ ວ່ອງໄວ.  9. : ກົດໃສ່ ສັນຍານີ້ ເພື່ອນຳໃຊ້ຮູບແບບອື່ນໆ ເຊັ່ນ **ການແບ່ງປັນ/ແຊ ຈຸດຕຳແໜ່ງທີ່ຕັ້ງ** ຫຼື **ການຕັ້ງຄ່າເຕືອນຄວາມຈຳ.**  ດັ່ງທີ່ທ່ານເຫັນໃນຮູບພາບຂ້າງເທິງ, ໂປຼຟາຍສາມາດຕອບກັບ ໃນຮູບແບບຂໍ້ຄວາມແບບຕົວໜັງສື, ຂໍ້ຄວາມສຽງ ຫຼື ຮູບພາບ.  **ປຸ່ມ:** ເຂົ້າໃຈແລ້ວ! |

|  |
| --- |
| **10. ຂ້າມໄປຂໍ້ຖັດໄປ** |
| ທັງໜົດມີເທົ່ານີ້, ທ່ານພ້ອມໄປຕໍ່ແລ້ວບໍ! ທ່ານຕ້ອງການຢາກເຮັດຫຍັງ?  **ປຸ່ມ:** ຊ້າກ່ອນ! ຂ້ອຍຕ້ອງການທົບທວນຂັ້ນຕອນຕ່າງໆອີກຄັ້ງ  **ປຸ່ມ:** ຂ້ອຍຢາກສິ້ນສຸດບົດຮຽນນີ້. |