**ບົດທີ 5: ອັບເດດຂໍ້ມູນ: ການໂພດສ໌ ໃນ Facebook Page**

|  |
| --- |
| **1. ຄໍາອະທິບາຍເນີື້ອໃນ** |
| ຂໍຕ້ອນຮັບເຂົ້າສູ່ ບົດທີ 5!  ຕອນນີ້ທ່ານມີທັງ ເຟສບຸກໂປຼໄຟລ໌ (Facebook profile) ແລະ ເຟສບຸກເພກ (Facebook Page). ຍິນດີນຳ!  *ການໂພດສ໌* ແມ່ນວິທີຫຼັກໃນການແບ່ງປັນຂໍ້ມູນຜ່ານ Facebook. ມັນແມ່ນວິທີການທີ່ດີທີ່ສຸດ ເພື່ອໃຫ້ໝູ່ຄູ່ຂອງທ່ານຮູ້ວ່າ ມີຫຍັງເກີດຂຶ້ນແດ່ໃນຊີວິດຂອງທ່ານໃນຕອນນີ້, ເຊັ່ນ: ການໂພດສ໌ ຮູບພາບຈາກການເດີນທາງທ່ອງທ່ຽວທີ່ທ່ານຫາກໍ່ເດີນທາງກັບມາ, ຫຼື ການທວນຄືນ/ຣີວິວ (review) ຮ້ານອາຫານທ່ຽງແຊບໆທີ່ທ່ານຫາກໍ່ກິນມາ.  ນອກນັ້ນ, ມັນຍັງເປັນວິທີການທີ່ຊ່ວຍປະຫຍັດຄ່າໃຊ້ຈ່າຍ ໃນການແຈ້ງໃຫ້ລູກຄ້າຂອງທ່ານຮູ້ວ່າ ປະຈຸບັນທ່ານມີຜະລິດຕະພັນ ຫຼື ການບໍລິການໃໝ່ໆຫຍັງແນ່ ຫຼື ທ່ານມີໂປຼໂມຊັນພິເສດຫຍັງແນ່ ສຳລັບລູກຄ້າ ໂດຍຜ່ານ Facebook Page ຂອງທ່ານ.  ທ່ານສາມາດໂພດສ໌ຂໍ້ມູນໄດ້ຫຼາກຫຼາຍວິທີ, ແລະ ໃນບົດຮຽນນີ້ຈະສະແດງວິທີການສ້າງໂພດສ໌ອັນທຳອິດຂອງທ່ານໃນ Facebook Page!  ປຸ່ມ: ເຂົ້າໃຈແລ້ວ! |

|  |
| --- |
| **2. ຂ້າມໄປຂໍ້ຖັດໄປ** |
| ທ່ານຮູ້ຈັກວິທີ ໂພດສ໌ ໃນ Facebook ແລ້ວບໍ?  **ປຸ່ມ:** ຮູ້ແລ້ວ  **ປຸ່ມ**: ບໍ່ຮູ້ |

|  |
| --- |
| **3. ຄຳອະທິບາຍເນື້ອໃນ** |
| ສະແດງວ່າ ທ່ານຮູ້ກ່ຽວກັບການໂພດສ໌ຮຽບຮ້ອຍແລ້ວ. ດີຫລາຍ, ທ່ານສາມາດຂ້າມໄປຫາບົດຮຽນຖັດໄປໄດ້ເລີຍ!  **ປຸ່ມ:** ຈົບບົດຮຽນ! |

|  |
| --- |
| **4. ຂ້າມໄປຂໍ້ຖັດໄປ** |
| ການໂພດສ໌ແມ່ນເປັນເລື່ອງຫລາຍ ເມື່ອພິເບິ່ງຈາກປະສົບການ ໃນການນຳໃຊ້ເຄື່ອງມືອອັອນລາຍຂອງທ່ານ ແຕ່ກ່ອນຈົນເຖິງປະຈຸບັນ. ສິ່ງທີ່ທ່ານຕ້ອງມີ ສຳລັບບົດຮຽນນີ້ແມ່ນ:  1. ຮູບຖ່າຍ (ອາດເປັນຮູບພາບຂອງທ່ານ, ທິວທັດ, ຫຼື ຜະລິດຕະພັນ/ບໍລິການ)  2. ຄຳອະທິບາຍສັ້ນໆ ເພື່ອປະກອບພາບຖ່າຍ  ທ່ານພ້ອມແລ້ວບໍ?  **ປຸ່ມ:** ມາເລີ່ມກັນເລີຍ! |

|  |
| --- |
| **5. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 1: ເປີດແອັບ Facebook ແລະ ໃນໂປຼໄຟລ໌ເຟສ໌ບຸກ (Facebook Profile) ຂອງທ່ານ, ໃຫ້ກົດໃສ່ ແຖບທີ່ມີເສັ້ນແນວນອນສີຟ້າສາມເສັ້ນ. ໃຫ້ເລື່ອນລົງ ແລະ ກົດໃສ່ປຸ່ມ **ເພດສ໌(Pages)-** ຄືກັນກັບຂັ້ນຕອນທີ່ທ່ານລົງທະບຽນນຳໃຊ້ ເຟສ໌ບຸກເພດສ໌ (Facebook Page) ອັນທໍາອິດຂອງທ່ານ. ແຕ່ມັນອາດຈະແຕກຕ່າງເລັກໜ້ອຍ, ແມ່ນບໍ່? ເພດສ໌ຂອງທ່ານກຳລັງລໍຖ້າຢູ່!  **ປຸ່ມ:** ຂັ້ນຕອນຖັດໄປ |

|  |
| --- |
| **6. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 2: ເມື່ອທ່ານຢູ່ໃນ ໜ້າຫຼັກ Home page, ໃຫ້ທ່ານກົດສັນຍາລັກ ຮູບພາບ Photo **ເພື່ອ ເລີ່ມລົງຮູບ. ເລືອກຮູບພາບທີ່ຕ້ອງການຈາກກ້ອງຖ່າຍຮູບຂອງທ່ານ.**  **ປຸ່ມ:** ຂັ້ນຕອນຖັດໄປ |

|  |
| --- |
| **7. ເນື້ອໃນຂໍ້ຄວາມ ແລະ ຮູບພາບ** |
| ຂັ້ນຕອນທີ 3: ຫຼັງຈາກນັ້ນ, ໃຫ້ພິມຂໍ້ຄວາມທີ່ທ່ານກຽມໄວ້ ເພື່ອ ບັນຍາຍຮູບພາບຂອງທ່ານ ຫຼື ຂໍ້ຄວາມຫຼັກທີ່ທ່ານຕ້ອງການຢາກແຈ້ງ. ເມື່ອທ່ານພິມສຳເລັດແລ້ວ, ໃຫ້ທ່ານກົດ **ແບ່ງປັນ**(**Share)**.  **ປຸ່ມ:** ເຂົ້າໃຈແລ້ວ! |

|  |
| --- |
| **8. ຂ້າມໄປຂໍ້ຖັດໄປ** |
| ເມື່ອທ່ານພ້ອມແລ້ວ, ພວກເຮົາມາເລີ່ມກັນເລີຍດີບໍ່ ຫຼື ທ່ານຕ້ອງການຢາກຮຽນຮູ້ບາງຄໍາແນະນຳເພີ່ມກ່ອນ?  **ປຸ່ມ:** ຊ້າກ່ອນ! ຂ້ອຍຕ້ອງການທົບທວນຂັ້ນຕອນຕ່າງໆອີກຄັ້ງ.  **ປຸ່ມ:** ຄໍາແນະນໍາ ກ່ຽວກັບຕົວເລືອກການໂພດສ໌  **ປຸ່ມ:** ຄໍາແນະນໍາ ກ່ຽວກັບວິທີການຖ່າຍຮູບໃຫ້ງາມ  **ປຸ່ມ:** ຂ້ອຍພ້ອມແລ້ວທີ່ຈະໂພດສ໌ຮູບລົງ. |

|  |
| --- |
| **9. ເນື້ອໃນຂໍ້ຄວາມ ແລະ ຮູບພາບ** |
| ຄໍາແນະນໍາທີ 1: ໃນເພດສ໌ຂອງທ່ານ, ຖ້າທ່ານກົດໃສ່ ໂພດສ໌ (Post), ແທນທີ່ຈະກົດໃສ່ປຸ່ມ ຮູບ(Photo), ທ່ານຈະສາມາດເຂົ້າເຖິງຕົວເລືອກໄດ້ຫຼາກຫຼາຍອັນ:  1. **ກ້ອງຖ່າຍຮູບ:** ຊ່ວຍໃຫ້ທ່ານຖ່າຍຮູບໃນຂະນະນັ້ນ ເພື່ອ ໂພດສ໌ໄດ້ເລີຍ.  2. **ຮູບ/ວິດີໂອ:** ຊ່ວຍໃຫ້ທ່ານໂພດສ໌ ຮູບພາບ ຫຼື ວິດີໂອ ທີ່ທ່ານມີຢູ່ແລ້ວໃນມືຖືຂອງທ່ານ.  3. **ສີພື້ນຫຼັງ:** ທ່ານສາມາດໃຊ້ມັນ ເມື່ອທ່ານຕ້ອງການໂພດສ໌ ປະໂຫຍກສັ້ນໆ ແຕ່ທ່ານຕ້ອງການດຶງດູດສາຍຕາຂອງຄົນອ່ານ.  4. **ຖ່າຍທອດສົດ:** ທ່ານສາມາດໃຊ້ມັນ ເມື່່ອທ່ານຕ້ອງການຖ່າຍວິດີໂອແບບຖ່າຍທອດສົດ. ມີບັນດາທຸລະກິດຂະໜາດນ້ອຍຈໍານວນຫຼາຍທີ່ຂາຍເຄື່ອງອອັນລາຍຜ່ານວິທີການນີ້.  5. **ຮັບຂໍ້ຄວາມ:** ທ່ານສາມາດໃຊ້ມັນ ເມື່ອທ່ານຕ້ອງການໂພດສ໌ ແລະ ເຊີນໃຫ້ຄົນອື່ນ ສົ່ງຂໍ້ຄວາມຫາທ່ານໃນພາຍຫລັງ.  6. **ເຊັກອິນ:** ມັນແມ່ນວິທີທີ່ດີທີ່ຈະບອກຕຳແໜ່ງທີ່ຢູ່ຂອງທ່ານ. ສິ່ງນີ້ຈະເປັນປະໂຫຍດ ເມື່ອທ່ານຕ້ອງການບອກຕຳແໜ່ງທີ່ຕັ້ງຂອງຮ້ານ ຫຼື ທີ່ຕັ້ງທຸລະກິດຂອງທ່ານ ໃຫ້ລູກຄ້າຮູ້ໄດ້ງ່າຍດາຍຂຶ້ນ.  7. **ຄວາມຮູ້ສຶກ/ກິດຈະກຳ**: ເພື່ອເພີ່ມອາລົມ ແລະ ຈິນຕະນາການ ເພື່ອ ກະຕຸ້ນການຕອບສະໜອງດ້ານອາລົມຄວາມຮູ້ສຶກຂອງຜູ້ເຂົ້າຊົມ.  8. **ຂໍ້ສະເໜີ/ສ່ວນຫຼຸດ**: ຊ່ວຍແຈ້ງໃຫ້ຜູ້ຕິດຕາມຂອງທ່ານຮູ້ວ່າທ່ານມີໂປຼໂມຊັນໃນຕອນນີ້.  ຍັງມີຕົວເລືອກຫຼາຍຢ່າງກວ່ານີ້ໃຫ້ທ່ານສາມາດລອງໃຊ້ໄດ້.  **ປຸ່ມ:** ລອງເບິ່ງຕົວຢ່າງນໍາກັນ! |

|  |
| --- |
| **10. ເນື້ອໃນຂໍ້ຄວາມ ແລະ ຮູບພາບ** |
| ຕົວຢ່າງ: ເບິ່ງລວມໆແລ້ວ,ໂພດສນີີ້ກໍ່ເບິ່ງຄືໂພດສ໌ທົ່ວໄປ, ຍົກເວັ້ນແຕ່ວ່າ ຜູ້ໂພດສ໌ ກໍາລັງ ສະແດງຄວາມຮູ້ສຶກ ໃຫ້ເຫັນວ່າພວກເຂົາກຳລັງ ‘ຮູ້ສຶກຕື່ນເຕັ້ນ’ ຢູ່. ນອກນັ້ນ ທ່ານຍັງສາມາດເຫັນໄດ້ວ່າ ພວກເຂົາໄດ້ເຊັກອິນຢູ່ວຽງຈັນ, ປະເທດລາວ.  **ປຸ່ມ:** ມາທົບທວນຄໍາແນະນໍາອີກເທື່ອໜຶ່ງ!  **ປຸ່ມ:** ຂ້ອຍພ້ອມທີ່ຈະຮຽນຮູ້ວິທີຖ່າຍຮູບໃຫ້ງາມ!  **ປຸ່ມ:** ຂ້ອຍພ້ອມທີ່ຈະໂພດສ໌ແລ້ວ. |

|  |
| --- |
| **11. ເນື້ອໃນຂໍ້ຄວາມ ແລະ ຮູບພາບ** |
| ຄຳແນະນຳກ່ຽວກັບຮູບພາບ: ຮູບພາບທີ່ດີ ສາມາດດືງດູດລູກຄ້າໃຫ້ສົນໃຈໃນຜະລິດຕະພັນຂອງທ່ານຫຼາຍຂື້ນ. ນີ້ແມ່ນຍຸດທະສາດທີ່ ສຳຄັນໃນການໂຄສະນາ, ສະນັ້ນມັນເປັນສິ່ງສໍາຄັນທີີ່ທ່ານຄວນຄຳນຶງເຖິງ.  ຮູບພາບຂ້າງເທິງແມ່ນຕົວຢ່າງຮູບທີ່ດີ. ຈົ່ງສັງເກດເບິ່ງຕາຕະລາງທີ່ຕື່ມເຂົ້າມາ ເພື່ອ ຊ່ວຍໃຫ້ທ່ານສາມາດເຫັນໂຄງສ້າງຂອງຮູບພາບ. ທ່ານສັງເກດເຫັນບໍ່ວ່າ ວັດຖຸ (ຈຸດສຸມຫຼັກ) ໃນຮູບ ແມ່ນຕັ້ງຢູ່ໃນຈຸດທີ່ເສັ້ນຂວາງ ແລະ ເສັ້ນຕັ້ງມາຕັດກັນຢູ່ດ້ານຊ້າຍມື ໃນຕາຕະລາງສອງລ໋ອກ. ການວາງວັດຖຸ ໃຫ້ຢູ່ດ້ານຊ້າຍ ຫຼື ດ້ານຂວາ ຈະເຮັດໃຫ້ຮູບພາບເບິ່ງໜ້າສົນໃຈຫຼາຍຂຶ້ນ. ໃນເວລາຖ່າຍຮູບ, ໃຫ້ພະຍາຍາມ ວາງວັດຖຸຂອງທ່ານ ໃຫ້ຢູ່ຈຸດທີ່ເສັ້ນຕັ້ງ ແລະ ເສັ້ນຂວາງ ຕັດກັນ ຢ່າງໜ້ອຍໜຶ່ງຈຸດ, ບໍ່ວ່າຈະເປັນດ້ານຊ້າຍ ຫຼື ດ້ານຂວາກໍ່ໄດ້.  ນອກຈາກນັ້ນ, ທ່ານກໍ່ຄວນຄຳນຶງເຖິງອົງປະກອບຕ່າງໆຂອງສາກເຊັ່ນ:  ຄວາມເລິກຂອງຮູບ (Depth of field) - ໃນຕົວຢ່າງຂ້າງເທິງ, ທ່ານຈະເຫັນວ່າ ຮູບຖ່າຍມີຄວາມເລິກ ເນື່ອງຈາກວາສາມາດແນມເຫັນສິ່ງທີ່ຢູ່ດ້ານຫຼັງຂອງວັດຖຸນັ້ນໄດ້.  ແສງ (Lighting) - ຮູບພາບແມ່ນມີຄວາມແຈ້ງ ແລະ ຊັດເຈນ ແລະ ວັດຖຸກໍ່ໄດ້ຮັບແສງເຕັມທີ່.  ການຕັດກັນຂອງຄວາມມືດ ແລະ ຄວາມແຈ້ງໃນຮູບ (Contrast): ຮູບພາບມີອົງປະກອບທັງສ່ວນຂອງ ແສງ ແລະ ຄວາມມືດ ທີ່ເຮັດໃຫ້ຮູບມີຄວາມລະອຽດ ແລະ ຊັດເຈນ. ໃນກໍລະນີນີ້ ວັດຖຸ ໃນຮູບຖ່າຍແມ່ນແຈ້ງກວ່າ ໂຕະທີ່ມັນຖືກຕັ້ງຢູ່.  **ປຸ່ມ**: ຂ້ອຍພ້ອມທີ່ຈະໂພດສ໌ແລ້ວ |